****

 **REPUBLIKA HRVATSKA**

 **MINISTARSTVO VANJSKIH**

 **I EUROPSKIH POSLOVA**

GODIŠNJE IZVJEŠĆE

**IZVOZ ROBE S DVOJNOM NAMJENOM U 2023. GODINI**

Zagreb, travanj 2024.

**SADRŽAJ**

**1. Uvod\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_3**

**2. Zakonodavni okvir i postupak izdavanja izvoznih dozvola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_5**

2.2. Zakonodavni okvir u Republici Hrvatskoj\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**5**

2.3. Ruska invazija na Ukrajinu i proširenje zakonodavnoga okvira u području nadzora robe s dvojnom namjenom\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**5**

2.4. Režimi međunarodne kontrole izvoza\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**7**

2.5. Postupak izdavanja izvoznih dozvola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**8**

2.6. Vrste izvoznih dozvola i potvrda \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**9**

**3. Ostale aktivnosti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 11**

3.2. Suradnja s industrijom i akademskom zajednicom\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**11**

3.3. Međunarodne aktivnosti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**11**

3.3.1. Tehnički seminar o izvoznoj kontroli\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**11**

3.3.2. Erlangen konferencija\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **11**

3.3.3. RACVIAC (Regional Arms Control Verification and Implementation Assistance Centre)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**12**

**4. Rezultati kontrole izvoza u 2023. godini\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_13**

1. **UVOD**

Izvoz robe i tehnologije s dvojnom namjenom podrazumijeva širok raspon robe koja se koristi u industrijskome, nuklearnome, kemijskome i biološkome sektoru. Iako su takvi proizvodi prvenstveno namijenjeni civilnoj svrsi, oni se isto tako mogu koristiti u vojne svrhe, posebice za proizvodnju oružja za masovno uništenje, kao i za proizvodnju konvencionalnoga oružja. Globalni sustav kontrole izvoza u ovome području stoga je važan i sastavan element sveobuhvatne strategije sprječavanja širenja oružja za masovno uništenje. U travnju 2004. godine usvojena je Rezolucija Vijeća sigurnosti Ujedinjenih naroda 1540, koja obvezuje države članice UN-a na uspostavu nacionalne kontrole koja će spriječiti širenje nuklearnoga, kemijskoga ili biološkoga oružja i sredstava za njegovu dostavu. Također se nadziru materijali povezani s ovim vrstama oružja, kao i provoz robe i pružanje brokerskih usluga. Cilj Rezolucije 1540 je uspostavljanje učinkovitog mehanizma kontrole izvoza robe i tehnologije s dvojnom namjenom i sustava koji je usklađen s obvezana preuzetim putem članstva u međunarodnim režimima kontrole izvoza.

Nadzor robe s dvojnom namjenom i napredne tehnologije dio je zajedničke trgovinske politike Unije i uređen je Uredbom (EU) 2021/821 Europskoga parlamenta i Vijeća od 20. svibnja 2021. o uspostavi režima Unije za kontrolu izvoza, brokeringa, tehničke pomoći, provoza i prijenosa robe s dvojnom namjenom (preinaka) (u daljnjem tekstu: Uredba (EU) 2021/821), koja se izravno primjenjuje u svim državama članicama Unije. Sastavni je dio Uredbe (EU) 2021/821 Prilog I., koji sadrži popis robe s dvojnom namjenom i napredne tehnologije sukladno popisima dogovorenim u sklopu međunarodnih režima kontrole izvoza (Wassenaar aranžman (WA), Režim kontrole raketne tehnologije (MTCR), Grupa nuklearnih dobavljača (NSG), Australska skupina (AG) i drugih multilateralnih sporazuma (Konvencija o zabrani razvijanja, proizvodnje, gomilanja i korištenja kemijskoga oružja i njegova uništenja). Popis kontrolirane robe ažurira se svake godine te se na razini Unije usvaja putem delegiranih akata Komisije, koji čine sastavni dio zakonodavstva Unije. Važno je napomenuti da, u slučaju da se roba ne nalazi ni na jednom od popisa robe s dvojnom namjenom, ista može biti predmet nadzora ako postoji zabrinutost u vezi s njezinom krajnjom uporabom. U tome slučaju primjenjuje se sveobuhvatna kontrola (engl. *catch-all control*), koja ima za cilj spriječiti proizvodnju i širenje oružja za masovno uništenje i proizvodnju projektila koji mogu nositi takvo oružje, te spriječiti korištenje robe u vojne svrhe ako se izvozi u zemlju prema kojoj je uspostavljen embargo na oružje.

Uzimajući u obzir strelovit napredak tehnologije te mogućnosti zlouporabe novih i naprednih tehnologija u razvoju za kršenje ljudskih prava i međunarodnoga humanitarnog prava, Uredba (EU) 2021/821 posebnu pozornost posvećuje kontroli robe za kibernetički nadzor i robi koja se označava zajedničkim nazivom „napredna tehnologija u razvoju“ (engl. *advanced emerging technology*) kao što su umjetna inteligencija, nanotehnologija, biotehnologija, robotika, kvantno računalstvo, 3D pisači i drugo.

Kako bi se odgovorilo na izazove koji dolaze s razvojem tehnologije, Uredbom (EU) 2021/821 omogućeno je proširenje mehanizma nadzora robe na nacionalnoj razini putem nacionalnih kontrola roba. Nacionalne mjere omogućavaju državama članicama EU uvođenje vlastitog nacionalnog popisa robe s ciljem održavanja javne sigurnosti, sprječavanja terorističkih djela ili kršenja ljudskih prava. Uredbom (EU) 2021/821 također je omogućeno jednoj državi članici EU da primjenjuje mjere koje je uspostavila druga država članica.

Važno je naglasiti da su industrijski sektor i akademska zajednica zakonski obvezni uskladiti svoje aktivnosti i praksu s propisima iz područja nadzora robe s dvojnom namjenom.

U Republici Hrvatskoj nadzor robe s dvojnom namjenom uspostavljen je 2004. godine donošenjem Zakona o izvozu robe s dvojnom namjenom. U 2023. godini na snagu je stupio novi Zakon o nadzoru robe s dvojnom namjenom (*Narodne novine*, br. 83/23) koji omogućuje provođenje određenih odredbi iz Uredbe (EU) 2021/821. U Republici Hrvatskoj Ministarstvo vanjskih i europskih poslova nadležno je za provedbu nadzora robe s dvojnom namjenom.

Sukladno članku 16. Zakona o nadzoru robe s dvojnom namjenom Ministarstvo vanjskih i europskih poslova dostavlja Vladi Republike Hrvatske jedanaesto Izvješće o nadzoru robe s dvojnom namjenom za 2023. godinu.

**2. ZAKONODAVNI OKVIR I POSTUPAK IZDAVANJA IZVOZNIH DOZVOLA**

**2.2. Zakonodavni okvir u Republici Hrvatskoj**

Važeći zakonodavni okvir nadzora robe s dvojnom namjenom čine sljedeći propisi:

* Uredba (EU) 2021/821 Europskoga parlamenta i Vijeća od 20. svibnja 2021. o uspostavi režima Unije za kontrolu izvoza, brokeringa, tehničke pomoći, provoza i prijenosa robe s dvojnom namjenom (preinaka), koja je na snazi od 9. rujna 2021. (SL L 206, 11.6.2021.)
* Delegirana uredba Komisije (EU) 2022/699 od 3. svibnja 2022. o izmjeni Uredbe (EU) 2021/821 Europskoga parlamenta i Vijeća uklanjanjem Rusije kao odredišta iz područja primjene općih izvoznih dozvola (SL L 130/1, 4. 5. 2022.)
* Delegirana uredba Komisije (EU) 2023/2616 od 15. rujna 2023. o izmjeni Uredbe (EU) 2021/821 Europskoga parlamenta i Vijeća u pogledu popisa robe s dvojnom namjenom (SL L 2023/2616, 15.12.2023 )
* Zakon o nadzoru robe s dvojnom namjenom (*Narodne novine*, br. 83/23) (u daljnjem tekstu: Zakon)
* Pravilnik o provedbi nadzora robe s dvojnom namjenom (*Narodne novine*, br. 142/23)
* Ispravak Pravilnika o provedbi nadzora robe s dvojnom namjenom (*Narodne novine*, br. 158/23).

**2.3. Ruska invazija na Ukrajinu i proširenje zakonodavnoga okvira u području nadzora robe s dvojnom namjenom**

Ruska invazija na Ukrajinu, koja je započela 24. veljače 2022., unijela je promjene u vezi s izvozom robe s dvojnom namjenom i naprednom tehnologijom. Europska unija proširila je mjere ograničavanja prema Rusiji i Bjelarus uvrštavanjem roba i tehnologija na kontrolne popise te je time proširen djelokrug izvozne kontrole u odnosu na robu s dvojnom namjenom koja je utvrđena u Prilogu I. Uredbe (EU) 2021/821. Mjere ograničavanja koje donosi Europska unija sadržane su u pravnim aktima, i to Uredbi Vijeća (EU) br. 833/2014 od 31. srpnja 2014. o mjerama ograničavanja s obzirom na djelovanja Rusije kojima se destabilizira stanje u Ukrajini (u daljnjem tekstu: Uredba (EU) 833/2014) i Uredbi (EZ) br. 765/2006 o mjerama ograničavanja s obzirom na stanje u Bjelarusu i sudjelovanje Bjelarusa u ruskoj agresiji prema Ukrajini (u daljnjem tekstu: Uredba (EZ) 765/2006). Obje navedene uredbe pravno su obvezujuće i izravno se primjenjuju u svim državama članicama. Na taj način osigurana je istovremena primjena pravne regulative iz područja nadzora robe s dvojnom namjenom i zakonodavstva Unije o mjerama ograničavanja u odnosu na izvoz robe i tehnologije u Rusiju i Bjelarus. Ujedno, potrebno je naglasiti da se pod izvoznim ograničenjima podrazumijeva prodaja, opskrba, prijenos i izvoz navedene robe, kao i pružanje brokerskih usluga te tehničke i financijske pomoći.

Uredba (EU) 833/2014, donesena 2014. godine, odnosila se na zabranu izvoza robe s dvojnom namjenom za ruski vojni sektor. Izmjene, unesene 2022. godine u Uredbu (EU) 833/2014, obuhvaćaju i zabranu izvoza robe s dvojnom namjenom namijenjenu civilnim krajnjim korisnicima. Poseban naglasak stavljen je na izvoz napredne tehnologije kako bi se onemogućilo jačanje ruskih vojnih i tehnoloških kapaciteta. Ove mjere odnose se na ograničavanje izvoza u područjima elektronike, računalstva, telekomunikacija i informacijske sigurnosti, senzora i lasera u pomorstvu, kemikalija koje bi se mogle koristiti u procesu proizvodnje kemijskoga oružja, posebnih materijala i povezane opreme te oprema za proizvodnju i drugi osjetljivi predmeti, poput onih koje koriste ruska državna tijela. Mjere strožih ograničenja izvoza provode se i nad pravnim i fizičkim osobama povezanim s ruskim vojno-industrijskim sektorom. Iako je Uredbom (EU) 833/2014 izvoz određene robe i tehnologije u Rusiju zabranjen, za pojedine članke predviđena su vrlo ograničena izuzeća i odstupanja koja dozvoljavaju izvoz pod određenim uvjetima i na temelju prethodno potpisanih ugovora.

Uredba (EZ) 765/2006 o sankcijama prema Bjelarus donesena je 2006. godine, a 2022. godine proširen je popis robe i napredne tehnologije i uvršten je popis fizičkih i pravnih osoba prema kojima se primjenjuju izvozna ograničenja. Mjere ograničenja nametnute Bjelarus u velikoj mjeri zrcale pristup Unije prema Rusiji, ali popis robe i napredne tehnologije čiji izvoz je zabranjen u Bjelarus, kao i uvjeti pod kojima se isti može odobriti, nije istovjetan ruskim mjerama ograničavanja čiji je opseg znatno širi.

**2.4. Režimi međunarodne kontrole izvoza**

Režimi međunarodne kontrole izvoza nadziru i ograničavaju međunarodno kretanje robe, softvera i tehnologije koji se koriste ili bi se mogli koristiti u vojne svrhe, a kako bi se spriječilo širenje oružja za masovno uništenje i širenje konvencionalnoga oružja u osjetljivim područjima. Stoga ovi režimi predstavljaju specifičan i neobvezujući kontrolni mehanizam za jačanje kontrole izvoza. Popisi roba ne sadrže sve relevantne robe, nego samo one koje su bitne u smislu širenja oružja za masovno uništenje i korištenja u vojne svrhe. Popisi roba nisu zatvoreni i kontinuirano se ažuriraju na redovitim sastancima stručnih skupina.

* **Wassenar aranžman (*Wassenaar Arrangement* – WA)** – cilj Režima je stvaranje transparentnosti i veće odgovornosti u prijenosu robe i tehnologije za konvencionalno oružje i robu s dvojnom namjenom te održavanje dogovorenoga kontrolnog popisa vojne robe i robe s dvojnom namjenom. Republika Hrvatska sudionica je WA-a od lipnja 2005. godine. Posljednji plenarni sastanak WA održan je u studenome 2023. godine.

Zbog ratnih sukoba u koje su uključene određene članice međunarodnog režima kontrole izvoza, u sklopu režima ne dolazi do konsenzusa oko ažuriranja popisa robe, posebice kod uvrštavanja novih naprednih tehnologija u razvoju.

* **Grupa nuklearnih dobavljača (*Nuclear Suppliers Group* – NSG)** – cilj Grupe je uspostavljanje multilateralne kontrole nad izvozom robe s dvojnom namjenom koja se može koristiti u izradi nuklearnoga oružja te održavanje kontrolnoga popisa. Republika Hrvatska sudionica je NSG-a od lipnja 2005. godine. Posljednji plenarni sastanak održan je u srpnju 2023. godine.
* **Zanggerova komisija (*Zangger Committee* – ZC) –** Komisija održava popis strateške robe povezane s nuklearnim oružjem (pokrećući zaštitne mjere kao uvjet opskrbe) koji pomaže potpisnicima Sporazuma o neširenju nuklearnoga oružja kod identificiranja opreme i materijala koji podliježu kontroli izvoza. Republika Hrvatska sudionica je Zanggerove komisije od lipnja 2006. godine.
* **Australska skupina (*Australia Group* – AG) –** ima za cilj svesti rizik od širenja agensa za kemijsko i biološko ratovanje na najmanju moguću mjeru, te održavati dogovoreni kontrolni popis prekursora koji se koriste za proizvodnju kemijskoga oružja i robe s dvojnom namjenom ključne u proizvodnji agensa za kemijski i biološki rat, kao i bioloških agensa te biljnih i životinjskih patogena. Republika Hrvatska sudionica je AG-a od lipnja 2007. godine. Posljednji plenarni sastanak održan je u lipnju 2023. u Parizu.
* Republika Hrvatska još uvijek nije sudionica **Režima kontrole raketne tehnologije (*Missile Technology Control Regime* – MTCR)**,koji ima za cilj ograničiti širenje projektila i tehnologije za proizvodnju projektila te održavanje kontrolnoga popisa robe s vojnom i dvojnom namjenom. Režim je prošle godine obilježio 36. godišnjicu osnutka.

**2.5. Postupak izdavanja izvoznih dozvola**

Zahtjev za izdavanje dozvole podnosi se Ministarstvu vanjskih i europskih poslova na obrascima koji su propisani Pravilnikom o provedbi nadzora robe s dvojnom namjenom (*Narodne novine*, br. 142/23, 158/23).

O zahtjevima za izdavanje izvozne dozvole raspravlja Povjerenstvo za nadzor robe s dvojnom namjenom koje čine predstavnici ministarstava nadležnih za vanjske poslove, unutarnje poslove, obranu, carinu i gospodarstvo te, ovisno o krajnjem korisniku i vrsti robe, predstavnici drugih tijela kao što su ministarstvo nadležno za telekomunikacije, zdravlje, za nuklearnu i radiološku sigurnost te Sigurnosno-obavještajna agencija. Na temelju mišljenja Povjerenstva Ministarstvo vanjskih i europskih poslova izdaje izvoznu dozvolu.

Izvozna dozvola izdaje se za svaki pojedinačni izvoz. Međutim, ovisno o vrsti robe s dvojnom namjenom, vrsti i dugoročnosti izvoznih poslova te krajnjoj destinaciji u koju se roba izvozi Ministarstvo može izdati izvozniku globalnu dozvolu za izvoz istovrsne robe za jednu ili više država. Uvjet za izdavanje globalne izvozne dozvole je uspostavljen Program unutarnje usklađenosti (*Internal Compliance Program* – ICP) unutar tvrtke.

Ministarstvo odlučuje o zahtjevu za izdavanje izvozne dozvole u roku do 30 dana od uredno predanog zahtjeva, pri čemu se rok u pojedinim slučajevima može produljiti do 60 dana.

**2.6. Vrste izvoznih dozvola i potvrda**

Ministarstvo vanjskih i europskih poslova sukladno Uredbi (EU) 821/2021 i Zakonu o nadzoru robe s dvojnom namjenom (NN 83/23) izdaje sljedeće dozvole i potvrde:

1. Individualna izvozna dozvola izdaje se jednomu određenom izvozniku za jednoga krajnjeg korisnika ili primatelja u trećoj zemlji i obuhvaća jednu ili više roba s dvojnom namjenom. Individualna dozvola izdaje se i u slučaju privremenoga izvoza (primjerice popravak, izložba ili demonstracija robe)
2. Globalna izvozna dozvola dodjeljuje se jednomu određenom izvozniku u odnosu na vrstu ili kategoriju robe s dvojnom namjenom, koja može vrijediti za izvoz jednomu ili većemu broju određenih krajnjih korisnika i/ili u jednoj ili više određenih trećih zemalja
3. Dozvola za velike projekte izdaje se kao individualna ili globalna izvozna dozvola određenomu izvozniku za jednu vrstu ili kategoriju robe s dvojnom namjenom, koja može biti valjana za izvoz jednomu određenom krajnjem korisniku ili više njih u jednoj određenoj trećoj zemlji ili više njih za potrebe određenoga velikog projekta
4. Dozvola za prijenos unutar Europske unije izdaje se u slučaju kada izvoznik izvozi robu unutar carinskoga područja Unije, a radi se o robi s dvojnom namjenom navedenoj u Prilogu IV. Uredbe (EU) 2021/821
5. Dozvola za pružanje brokerskih usluga izdaje se za pružanje brokerskih usluga povezanih s robom s dvojnom namjenom
6. Dozvola za pružanje tehničke pomoći izdaje se pravnim i fizičkim osobama-obrtnicima za pružanje usluga tehničke pomoći
7. Dozvola za poseban provoz može se nametnuti u slučajevima posebnoga provoza robe s dvojnom namjenom unutar Unije
8. Međunarodna uvozna potvrda izdaje se na traženje države izvoznice robe s dvojnom namjenom za izvoz određene robe
9. Potvrda o primitku robe s dvojnom namjenom izdaje se na traženje države izvoznice od države uvoznice
10. Potvrda o korištenju opće izvozne dozvole Unije za izvoz u određene države odredišta, koja je raspoloživa svim izvoznicima koji poštuju uvjete i zahtjeve za upotrebu navedene u odjeljcima A do H Priloga II. Uredbe (EU) 2021/821.

Propisano je osam općih izvoznih dozvola Unije:

* **EU001** – izvoz u Australiju, Kanadu, Island, Japan, Novi Zeland, Norvešku, Švicarsku, uključujući Lihtenštajn, Ujedinjenu Kraljevinu te Sjedinjene Američke Države
* **EU002** – izvoz određene robe s dvojnom namjenom iz kategorije 1., 2. i 3. u Argentinu, Južnu Afriku, Južnu Koreju i Tursku
* **EU003** – izvoz nakon popravka/zamjene u određene destinacije
* **EU004** – privremeni izvoz radi izložbe ili sajma u određene destinacije
* **EU005** – izvoz telekomunikacijske opreme u Argentinu, Indiju, Južnu Afriku, Južnu Koreju, Kinu (uključujući Hong Kong i Macao), Tursku i Ukrajinu
* **EU006** – izvoz kemikalija u Argentinu, Južnu Koreju, Tursku i Ukrajinu
* **EU007** – izvoz softvera i tehnologije unutar grupe u određene destinacije
* **EU008** – izvoz robe vezane za enkripciju

**3. OSTALE AKTIVNOSTI**

**3.2. Suradnja s industrijom, akademskom zajednicom i zemljama partnerima**

U provedbi Nacionalne strategije i Akcijskoga plana za suzbijanje širenja oružja za masovno uništenje potrebno je podizanje svijesti industrije i akademske zajednice o važnosti poslovanja sukladno zakonskoj regulativi. Provođenje učinkovite kontrole izvoza postiže se bliskom suradnjom industrije, odnosno akademske zajednice i Ministarstva vanjskih i europskih poslova.

Hrvatska gospodarska komora i MVEP, u suradnji s Veleposlanstvom SAD-a i AmCham-om (Američka gospodarska komora) u kolovozu 2023. godine organizirali su seminar „Trgovina sa SAD-om i kontrola ponovnog izvoza proizvoda američkog porijekla“. Glavna tema seminara bila je kontrola ponovnog izvoza (*re-export*) proizvoda američkog porijekla. Seminar je bio namijenjen svim hrvatskim tvrtkama koje posluju s SAD-om, a posebno onima koje uvoze proizvode iz SAD-a.

**3.3. MEĐUNARODNE AKTIVNOSTI**

**3.3.1. Tehnički seminar o izvoznoj kontroli**

U organizaciji Zajedničkog istraživačkog centra Europske komisije (*Joint Research Centre* – *JRC*) u rujnu 2023. godine u Milanu je za države članice EU održan seminar u okviru programa Unije za jačanje kapaciteta za izdavanje dozvola i nadzor izvoza koji je usredotočen na tehničkeaspekte izvozne kontrole. Na seminaru su sudjelovali predstavnici Nacionalne uprave za nuklearnu sigurnost SAD-a (*National Nuclear Security Administration – NNSA*). U sklopu edukacije provedene su vježbe prepoznavanja robe s dvojnom namjenom i rizičnih aspekata izvoza. Na seminaru je sudjelovao MVEP.

**3.3.2. Erlangen konferencija**

U studenom 2023. godine u Nürnbergu je održana Erlangen konferencija u organizaciji Saveznog ureda za gospodarske odnose i izvoznu kontrolu Savezne Republike Njemačke (*BAFA*) na temu angažmana akademske zajednice u problematici izvoza robe s dvojnom namjenom i implementaciji Rezolucije Vijeća sigurnosti UN-a 1540 (2004.). Na konferenciji je sudjelovao MVEP. Cilj konferencije je približiti rad i aktivnosti znanstvenika i djelatnika iz akademske zajednice i predstavnika nadležnih tijela država članica EU za izdavanje izvoznih dozvola. Naglasak konferencije stavljen je na koncept nematerijalnog prijenosa tehnologije (*intangible transfer of technology – ITT*) u kontekstu robe s dvojnom namjenom, budući da je ovo pitanje posebice relevantno u znanstvenom sektoru. Akademnkoj zajednici dostavljeni su materijali koji su predstavljeni na konferenciji.

**3.3.3. RACVIAC (*Regional Arms Control Verification and Implementation Assistance Centre*)**

Republika Hrvatska je aktivan sudionik RACVIAC C-WMD Network Dual Use Projekta s još devet zemalja sudionika jugoistočne Europe (Albanija, Bosna i Hercegovina, Bugarska, Kosovo, Moldavija, Crna Gora, Sjeverna Makedonija, Rumunjska i Srbija), koji ima za cilj podizanje razine svijesti o važnosti suradnje, razmjenu iskustava kroz treninge i sastanke za kontrolu strateške trgovine.

U rujnu 2023. godine u RACVIAC-u je održan sastanak „Utjecaj hibridnih sukoba na regionalnu proliferaciju oružja za masovno uništenje“. Na aktivnosti je naglasak stavljen na naprednu tehnologiju u razvoju, poput umjetne inteligencije i kvantnog računalstva i mogućnosti primjene ove tehnologije u zlonamjerne svrhe. Provedene su i praktične vježbe za prepoznavanje rizika kod izvoza ove vrste robe. Na sastanku je sudjelovao MVEP.

**4. REZULTATI KONTROLE IZVOZA ROBE S DVOJNOM NAMJENOM U 2023. GODINI**

Ministarstvo vanjskih i europskih poslova u 2023. pri izdavanju izvoznih dozvola postupalo je na temelju Uredbe (EU) 2021/821, Uredbe (EU) 833/2014, Uredbe (EZ) 765/2006 i Zakona o nadzoru robe s dvojnom namjenom (NN 83/23).

Ministarstvo vanjskih i europskih poslova u 2023. nije zaprimilo niti jedan zahtjev za izvoznu dozvolu za Rusiju, no postupilo je prema odstupanju od priloga VII. u skladu s Člankom 2a, stavkom 4(c) u vezi s izdavanjem jedne izvozne dozvole za izvoz u treću zemlju jer je kupac tvrtka registrirana u Rusiji. Prema Uredbi (EZ) 765/2006 postupilo se prilikom izdavanja individualnih izvoznih dozvola za izvoz robe s popisa iz Priloga V.a navedene Uredbe. Osam dozvola izdano je temeljem odstupanja predviđenim člancima 1.e. i 1.f., koji uređuju odstupanja od zabrane izvoza zabranjene robe navedene u Prilogu V.a. Dvije dozvole su naknadno ukinute na zahtjev izvoznika.

U 2023. godini Ministarstvo vanjskih i europskih poslova izdalo je 57 individualnih izvoznih dozvola i sedam globalnih izvoznih dozvola, što čini ukupan broj od 64 izvozne dozvole. Individualne izvozne dozvole čine 90% izdanih dozvola, a globalne izvozne dozvole 10%. U odnosu na 2022., kada su izdane 63 dozvole (61 individualna i 2 globalne dozvole), u 2023. godini izdano je 6% manje individualnih dozvola i 250% više globalnih dozvola.

Najveći broj dozvola izdan je za izvoz robe iz kategorije 5 (Telekomunikacije i „sigurnost informacija“), što čini 37% ukupnog izvoza, kategorije 2 (Obrada materijala), što čini 23 % ukupnog izvoza i kategorije 1 (Posebni materijali i srodna oprema) što čini 21% ukupnog izvoza. Najveći broj dozvola, 55% od ukupnog izvoza, izdan je za izvoz u Bosnu i Hercegovinu.

Ukupna vrijednost izdanih dozvola u 2023. godini iznosi 13.038.735,55 EUR. Ukupna realizirana vrijednost izvoza robe za individualne i globalne dozvole izdane 2023. godine iznosila je 5.480.919,12 EUR. Ukupna realizirana vrijednost izvoza robe za individualne dozvole izdane 2022. godine i realizirane u 2023. godini iznosi 4.040.497,76 EUR. U 2023. godini nije bilo realizacije izvoza prema globalnim dozvolama izdanim 2022. godine. Ukupna realizirana vrijednost izvoza robe u 2023. godini iznosila je 9.525.863,88 EUR, što predstavlja povećanje od 92% u odnosu na ukupnu realiziranu vrijednost u 2022. godini koja je iznosila 4.954.261,17 EUR.

Tablica 1

Pregled izdanih dozvola u 2023.

|  |  |  |
| --- | --- | --- |
| Individualne izvozne dozvole (DI)  |  | 57 |
| Globalne izvozne dozvole (DG) |  |  7 |
| **Ukupno**  |  |   **64** |

Tablica 2

Pregled izdanih individualnih izvoznih dozvola po kategorijama i prema broju dozvola u 2023. godini\*

|  |  |
| --- | --- |
| Kategorija 1 (Posebni materijali i srodna oprema) | 12 |
| Kategorija 2 (Obrada materijala) | 14 |
| Kategorija 3 (Elektronika) | 1 |
| Kategorija 5 (Telekomunikacije i "sigurnost informacija") | 21 |
| Kategorija 9 (Zračni i svemirski prostor i pogonski sustavi)  | 1 |
| Prilog V.a Uredba (EZ) 765/2006 | 8 |
| **UKUPNO** | **57** |

\*Napomena: Pojedine individualne izvozne dozvole sadrže više različitih kategorija robe

Tablica 3

Pregled individualnih izdanih izvoznih dozvola po kategorijama prema vrijednosti u 2023. godini

|  |  |  |
| --- | --- | --- |
|  | Odobrenavrijednost (EUR) | Realiziranavrijednost (EUR) |
| Kategorija 1 (Posebni materijali i srodna oprema) |  134.921,93  |  87.052,09  |
| Kategorija 2 (Obrada materijala) |  4.191.571,51  |  1.978.569,29  |
| Kategorija 3 (Elektronika) |  3.187,70  |  3.187,70  |
| Kategorija 5 (Telekomunikacije i "sigurnost informacija") |  3.138.703,60  |  3.027.919,73  |
| Kategorija 9 (Zračni i svemirski prostor i pogonski sustavi)  |  1.169.686,41  |  -  |
| Prilog V.a Uredba (EZ) 765/2006 |  4.400.664,40  |  102.361,71  |
| **UKUPNO** |  **13.038.735,55**  |  **5.199.090,52**  |

**Tablica 4**

**Pregled izdanih individualnih izvoznih dozvola po kategorijama robe i zemlji izvoza**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Kat. 1** | **Kat. 2** | **Kat. 3** | **Kat. 5** | **Kat. 9** | **Prilog V.a Uredba (EZ) 765/2006** | **UKUPNO** |
| Albanija |  |  |  | 5 |  |  | **5** |
| Australija |  |  |  | 1 |  |  | **1** |
| Azerbajdžan |  |  |  | 1 |  |  | **1** |
| Bjelarus |  |  |  |  |  | 8 | **8** |
| Bosna i Hercegovina | 12 | 10 | 1 | 8 |  |  | **31** |
| Crna Gora |  |  |  | 1 |  |  | **1** |
| Kosovo |  |  |  | 1 |  |  | **1** |
| Kuba |  |  |  | 1 |  |  | **1** |
| Sjedinjene Američke Države |  |  |  | 1 |  |  | **1** |
| Sjeverna Makedonija |  | 2 |  |  |  |  | **2** |
| Srbija |  | 1 |  | 2 |  |  | **3** |
| Turska |  | 1 |  |  |  |  | **1** |
| Ujedinjena Kraljevina |  |  |  |  | 1 |  | **1** |
| **UKUPNO** | **12** | **14** | **1** | **21** | **1** | **8** | **57** |

**Tablica 5**

**Pregled globalnih izvoznih dozvola izdanih u 2023. godini i realiziranih u 2023. godini**

|  |  |  |  |  |
| --- | --- | --- | --- | --- |
| **ZEMLJA IZVOZA** | **BROJ DOZVOLA** | **KATEGORIJA****ROBE** | **ODOBRENA****VRIJEDNOST****(EUR)** | **REALIZIRANA****VRIJEDNOST****(EUR)** |
| CRNA GORA | 1 | Kategorija 5 (Telekomunikacije i sigurnost informacija) | NEOGRANIČENO | 0 |
| KOSOVO | 5 | Kategorija 5 (Telekomunikacije i sigurnost informacija) | NEOGRANIČENO | 212.712,90 |
| ARMENIJA | 1 | Kategorija 5 (Telekomunikacije i sigurnost informacija) | NEOGRANIČENO | 69.115,70 |
| **UKUPNO** | **7** |  |  | **281.828,60** |

|  |  |  |
| --- | --- | --- |
| **Realizirana vrijednost robe s dvojnom namjenom u EUR** | **2022** | **2023** |
| Individualne izvozne dozvole(realizirano) | 3.635.343,30 | 5.199.090,52 |
| Individualne dozvole izdane prethodne godine, a realizirane godinu kasnije | 895.072,16 | 4.040.497,76 |
| Opća izvozna dozvola (EU001) | 0,00 | 4.447,00 |
| Globalne izvozne dozvole izdane i realizirane u istoj godini | 10.567,61 | 281.828,60 |
| Globalne izvozne dozvole izdane prethodne godine, a realizirane godinu kasnije | 407.548,10 | 0,00 |
| Globalne izvozne dozvole izdane dvije godine ranije, a realizirane dvije godine kasnije | 5.730,00 | 0,00 |
| **UKUPNO** | **4.954.261,17** | **9.525.863,88** |

**Tablica 6**

**Usporedni prikaz realizirane vrijednosti robe s dvojnom namjenom u EUR za 2022. i 2023. godinu**

**Tablica 7**

**Pregled broja individualnih izvoznih dozvola izdanih u 2023. prema zemljama, vrsti i kategoriji robe, odobrenoj i realiziranoj vrijednosti**

|  |  |  |  |
| --- | --- | --- | --- |
| **DRŽAVA KRAJNJEG ODREDIŠTA** | **BROJ IZDANIH DOZVOLA** | **ODOBRENA VRIJEDNOST U EUR** | **REALIZIRANA VRIJEDNOST U EUR** |
| **Albanija** |  |  |  |
| Kategorija 5 (Telekomunikacije i "sigurnost informacija") | 5 | 788.768,38 | 788.768,38 |
| **Albanija ukupno** | **5** | **788.768,38** | **788.768,38** |
| **Australija**  |  |  |  |
| Kategorija 5 (Telekomunikacije i "sigurnost informacija") | 1 | 28.000,00 | 28.000,00 |
| **Australija ukupno** | **1** | **28.000,00** | **28.000,00** |
| **Azerbajdžan** |  |  |  |
| Kategorija 5 (Telekomunikacije i "sigurnost informacija") | 1 | 1.922.094,51 | 1.922.094,51 |
| **Azerbajdžan ukupno** | **1** | **1.922.094,51** | **1.922.094,51** |
| **Bjelarus** |  |  |  |
| Prilog V.a Uredba (EZ) 765/2006 | 8 | 4.400.664,40 | 102.361,71 |
| **Bjelarus ukupno** | **8** | **4.400.664,40** | **102.361,71** |
| **Bosna i Hercegovina** |  |  |  |
| Kategorija 1 (Posebni materijali i srodna oprema) | 12 | 134.921,93 | 87.052,09 |
| Kategorija 2 (Obrada materijala) | 10 | 1.939.734,29 | 1.689.734,29 |
| Kategorija 3 (Elektronika) | 1 | 3.187,70 | 3.187,70 |
| Kategorija 5 (Telekomunikacije i "sigurnost informacija") | 8 | 283.335,33 | 192.551,46 |
| **Bosna i Hercegovina ukupno** | **31** | **2.361.179,25** | **1.972.525,54** |
| **Crna Gora** |  |  |  |
| Kategorija 5 (Telekomunikacije i "sigurnost informacija") | 1 | 20.000,00 | 0,00 |
| **Crna Gora ukupno** | **1** | **20.000,00** | **0,00** |
| **Kosovo** |  |  |  |
| Kategorija 5 (Telekomunikacije i "sigurnost informacija") | 1 | 53.598,26 | 53.598,26 |
| **Kosovo ukupno** | **1** | **53.598,26** | **53.598,26** |
| **Kuba** |  |  |  |
| Kategorija 5 (Telekomunikacije i "sigurnost informacija") | 1 | 16.957,04 | 16.957,04 |
| **Kuba ukupno** | **1** | **16.957,04** | **16.957,04** |
| **Sjedinjene Američke Države** |  |  |  |
| Kategorija 5 (Telekomunikacije i "sigurnost informacija") | 1 | 14.000,00 | 14.000,00 |
| **Sjedinjene Američke Države ukupno** | **1** | **14.000,00** | **14.000,00** |
| **Sjeverna Makedonija** |  |  |  |
| Kategorija 2 (Obrada materijala) | 2 | 88.250,00 | 88.250,00 |
| **Sjeverna Makedonija ukupno** | **2** | **88.250,00** | **88.250,00** |
| **Srbija** |  |  |  |
| Kategorija 2 (Obrada materijala) | 1 | 87.859,22 | 0,00 |
| Kategorija 5 (Telekomunikacije i "sigurnost informacija") | 2 | 11.950,08 | 11.950,08 |
| **Srbija ukupno** | **3** | **99.809,30** | **11.950,08** |
| **Turska** |  |  |  |
| Kategorija 2 (Obrada materijala) | 1 | 2.075.728,00 | 200.585,00 |
| **Turska ukupno** | **1** | **2.075.728,00** | **200.585,00** |
| **Ujedinjena Kraljevina** |  |  |  |
| Kategorija 9 (Zračni i svemirski prostor i pogonski sustavi)  | 1 | 1.169.686,41 | 0,00 |
| **Ujedinjena Kraljevina ukupno** | **1** | **1.169.686,41** | **0,00** |
| **UKUPNO** | **57** | **13.038.735,55** | **5.199.090,52** |

**Tablica 8**

**Pregled broja individualnih izvoznih dozvola izdanih u 2022. i realiziranih u 2023. prema zemljama, vrsti i kategoriji robe, odobrenoj i realiziranoj vrijednosti**

|  |  |  |  |
| --- | --- | --- | --- |
| **DRŽAVA KRAJNJEG ODREDIŠTA** | **BROJ IZDANIH DOZVOLA** | **ODOBRENA VRIJEDNOST U EUR** | **REALIZIRANA VRIJEDNOST U EUR** |
| **Bjelarus** | **5** | **8.456.067,01** | **5.166,41** |
| Prilog V.a Uredba (EZ) 765/2006 | 1 | 5.778.801,52 | 2.049,72 |
| Prilog V.a Uredba (EZ) 765/2007 | 1 | 739.563,91 | 0,00 |
| Prilog V.a Uredba (EZ) 765/2008 | 1 | 1.010.234,33 | 2.289,39 |
| Prilog V.a Uredba (EZ) 765/2009 | 1 | 457.511,29 | 0,00 |
| Prilog V.a Uredba (EZ) 765/2010 | 1 | 469.955,96 | 827,30 |
| **Bosna i Hercegovina** | **2** | **783.000,00** | **783.000,00** |
| Kategorija 1 (Posebni materijali i srodna oprema) | 1 | 523.000,00 | 523.000,00 |
| Kategorija 2 (Obrada materijala) | 1 | 260.000,00 | 260.000,00 |
| **Kuba** | **1** | **71.573,50** | **13.042,78** |
| Kategorija 5 (Telekomunikacije i "sigurnost informacija") | 1 | 71.573,50 | 13.042,78 |
| **Pakistan** | **1** | **2.382.780,00** | **2.382.780,00** |
| Sveobuhvatna kontrola (catch-all) | 1 | 2.382.780,00 | 2.382.780,00 |
| **Srbija** | **3** | **1.615.760,26** | **856.508,57** |
| Kategorija 2 (Obrada materijala) | 3 | 1.615.760,26 | 856.508,57 |
| **UKUPNO** | **12** | **13.309.180,77** | **4.040.497,76** |